ddrg/super_eurlex huggingface dataset:
11.

poziva Svet in države članice, naj hitro razširijo seznam posameznikov in subjektov, ki jih je treba sankcionirati, vključno s predsednikom in podpredsednikom Nikaragve ter njunimi najožjimi sodelavci, pri čemer naj posebno pozornost namenijo temu, da nikaragovsko ljudstvo ne bo čutilo posledic; poudarja, da je treba ohraniti pomoč EU organizacijam civilne družbe, zagovornikom človekovih pravic in prebivalcem Nikaragve v okviru razvojnih in humanitarnih programov EU in med drugim zagotoviti, da bo dosegla resnične upravičence, ne pa vlade in oblasti, da bi ublažili posledice pandemije COVID-19 in sedanje vladne represije ter preprečili, da bi ta kriza postala humanitarna kriza; opozarja, da mora Nikaragva glede na pridružitveni sporazum med EU in državami Srednje Amerike spoštovati in utrditi načela pravne države, demokracije in človekovih pravic, in zahteva, da se glede na sedanje okoliščine uveljavi demokratična klavzula pridružitvenega sporazuma;
9.

ugotavlja, da se podeželska, poindustrijska območja in mesta, ki so nerazvita v primerjavi z večjimi metropolitanskimi območji, ter oddaljena območja, vključno z otoki in najbolj oddaljenimi regijami, soočajo s številnimi posebnimi okoliščinami: s precejšnjim zmanjšanjem števila prebivalcev, tudi zaradi stopenj rodnosti, z ravnmi dohodka pod nacionalnim povprečjem ali povprečjem EU in težavami pri teritorialnem povezovanju z drugimi regijami, zato so bolj občutljiva na depopulacijo; poudarja, da te okoliščine vodijo v težave pri dostopanju do javnih storitev, kot so stanovanja, izobraževanje in zdravstvena oskrba, vključno z dostopom do življenjsko pomembnih zdravil; poudarja, da v podeželskih regijah trenutno živi 28 % prebivalcev Evrope, vendar se bo ta delež po napovedih v prihodnosti močno zmanjšal; poudarja, da bi bilo treba pobude EU, usmerjene v podeželska območja, kot sta kohezijska in kmetijska politika, dodatno okrepiti s spodbujanjem boljšega usklajevanja političnih pobud, s katerimi se krepi zaposlovanje mladih, podjetništvo, digitalizacija ter podpora mladim in novim kmetom; v zvezi s tem pozdravlja namen Komisije, da pospeši uvajanje visokozmogljive širokopasovne infrastrukture na redko poseljenih in podeželskih ozemljih, ter meni, da je to priložnost za izboljšanje kakovosti življenja ter spodbujanje priložnosti za izobraževanje, ustvarjanje delovnih mest, inovacij, boljšega dostopa do zdravstvenih storitev in drugih javnih storitev, za prilagajanje tehnološkim spremembam in razvoj kulturnih prizorišč in prostočasnih dejavnosti; poudarja, da so ženske na podeželju temeljnega pomena za razvoj teh skupnosti ter da bi večje priznavanje dela in pravic žensk na trgu dela na podeželju znatno zmanjšalo tveganje depopulacije; spodbuja Komisijo in države članice, naj oblikujejo posebne strategije, da bi se okrepila vloga žensk na podeželju; spodbuja zbiranje podatkov, razčlenjenih po spolu, da bi prepoznali in obravnavali morebitne sedanje neenakosti med spoloma;
17.

poziva Svet, naj hitro sprejme in začne izvajati gospodarske sankcije, ki morajo biti obsežne in imeti takojšnje posledice za beloruski režim, njegove podpornike in gospodarske akterje, ki ga podpirajo; poziva, naj bodo gospodarske sankcije usmerjene proti javnim in zasebnim podjetjem, ki so pod neposrednim nadzorom režima ali so tesno vpleteni v njegove poslovne interese oziroma za katere se ve, da odpuščajo zaposlene zaradi udeležbe v stavkah ali protestih; meni, da morajo biti sektorske sankcije usmerjene zlasti v sektorje surove nafte in naftnih derivatov, kalijevega klorida, jekla in predelave lesa; poziva tudi k prekinitvi sodelovanja z beloruskimi bankami v državni lasti in njihovega financiranja ter k omejitvi kreditnih linij, ki jih mednarodne banke odobrijo hčerinskim bankam v Belorusiji, pa tudi k razmisleku, da bi Belorusijo začasno izključili iz sistema SWIFT; poziva podjetja, registrirana v EU, zlasti Siemens AG, naj prenehajo sodelovati z beloruskimi oblastmi z izmenjavo tehnologije in strokovnega znanja; poziva države članice in institucije EU, naj okrepijo svoja prizadevanja za obravnavanje obsežnega tihotapljenja cigaret iz Belorusije v EU, ki zagotavlja sredstva Lukašenkovem režimu; spodbuja usklajeno ukrepanje EU glede solidarnosti, da bi državam članicam, ki so jih gospodarske sankcije zoper Belorusijo najbolj prizadele, olajšali gospodarsko breme;
2.

poudarja, da so kazniva dejanja iz sovraštva in sovražni govor razširjena in pereča problematika, skupaj z diskriminacijo na kakršni koli podlagi, kot so spol, rasa, barva kože, etnično ali socialno poreklo, genetske značilnosti, jezik, vera ali prepričanje, politično ali drugo mnenje, pripadnost narodni manjšini, premoženje, rojstvo, invalidnost, starost ali spolna usmerjenost; želi spomniti, da je horizontalna in presečna perspektiva bistvena za varstvo temeljnih pravic za vse; svari pred porastom in normalizacijo sovražnega govora in različnih oblik rasizma, ksenofobije in z njo povezane nestrpnosti, zlasti anticiganizma, antisemitizma, islamofobije ter rasizma proti temnopoltim osebam in nebelcem v številnih državah članicah, ki jih je podžgal porast ekstremističnih gibanj in so postale pogostejše v spletnem okolju, zlasti med pandemijo covida-19; poudarja zavezo Agencije k boju proti vsem vrstam diskriminacije in jo poziva, naj nadaljuje svoje delo v zvezi s sovražnim govorom in kaznivimi dejanji iz sovraštva ter redno poroča o primerih in najnovejših trendih;
—

ob upoštevanju zavez držav v okviru ciljev trajnostnega razvoja OZN, in sicer cilja 3.9 za zmanjšanje števila smrtnih žrtev in bolezni zaradi nevarnih kemikalij in onesnaženosti, cilja 6.3 za izboljšanje kakovosti vode z odpravo odmetavanja in zmanjšanja izpustov nevarnih kemikalij ter ciljev 14.1 in 14.2 za preprečevanje onesnaževanja morja in zaščito morskih in obalnih ekosistemov,
26.

poziva države članice, naj olajšajo sistematično izmenjavo podatkov o tehničnih pregledih in odčitkih kilometrskih števcev med nacionalnimi organi, pristojnimi za preglede, registracijo in odobritev vozil, proizvajalci opreme za preglede in proizvajalci vozil; v zvezi s tem pozdravlja študijo izvedljivosti za informacijsko platformo za vozila, ki jo je pripravila Komisija; poziva Komisijo in države članice, naj si pri naslednji reviziji prizadevajo za vzpostavitev informacijske platforme za vozila, da bi pospešili in olajšali izmenjavo podatkov ter zagotovili učinkovitejše usklajevanje med državami članicami; poudarja, da bi morala informacijska platforma za vozila omogočati postopek inšpekcijskih pregledov in izmenjave podatkov povsem brez papirja, pri tem pa poskrbeti za kibernetsko varnost in varstvo podatkov glede tretjih strani; pri tem pozdravlja, da je Komisija vzpostavila platformo EU MOVEHUB in pred kratkim razvit modul ODOCAR, s čimer je vzpostavila informacijskotehnološko infrastrukturo za izmenjavo odčitkov kilometrskih števcev v vsej Uniji na podlagi baze podatkov, možna pa je tudi izmenjava informacij v omrežju Eucaris; poziva Komisijo, naj pri prihodnji reviziji oceni, ali bi morala uporaba EU MOVEHUB postati obvezna za države članice;
42.

poudarja, da bo mehanizem zaradi zadostnih mednarodnih podnebnih prizadevanj, kot so zanesljivo, razširjeno in dosledno oblikovanje cen ogljika na mednarodni ravni ter popolnoma konkurenčne nizkoemisijske tehnologije, izdelki in proizvodni postopki, sčasoma postal zastarel; meni, da so podnebne spremembe svetovni problem, za katerega so potrebne globalne rešitve, in da bi zato morala EU še naprej podpirati vzpostavitev svetovnega okvira za oblikovanje cen CO 2 v skladu s členom 6 Pariškega sporazuma; spodbuja Komisijo, naj mehanizem oblikuje z jasnim in ambicioznim časovnim okvirom za njegovo izvajanje in razvoj; opozarja, da so nekatere tehnične rešitve za zmanjšanje emisij CO 2 še vedno v pilotni fazi, in zato poziva Komisijo, naj si še naprej prizadeva za njihov nadaljnji razvoj; Komisijo poziva, naj mehanizem oblikuje kot del celovitega in dolgoročno usmerjenega svežnja politik, ki je skladen z doseganjem visoko energijsko učinkovitega in z viri gospodarnega gospodarstva z ničelnimi neto emisijami toplogrednih plinov, in sicer najpozneje do leta 2050;
89.

meni, da pravila na svetovni ravni, ki zdaj veljajo za uporabo podatkov, niso več ustrezna; poziva Komisijo, naj pripravi primerjalno analizo regulativnega okolja za podatke v tretjih državah; ugotavlja, da se evropska podjetja, ki poslujejo v nekaterih tretjih državah, vse pogosteje srečujejo z neupravičenimi ovirami in digitalnimi omejitvami; poziva Komisijo in države članice, naj okrepijo prizadevanja s podobno mislečimi tretjimi državami na mednarodnih in večstranskih forumih ter v dvostranskih in trgovinskih pogovorih, da bi se dogovorili o novih mednarodnih etičnih in tehničnih standardih za uporabo novih tehnologij, kot so umetna inteligenca, internet stvari, 5G in 6G, ki bi morale spodbujati vrednote, temeljne pravice, načela, pravila in standarde Unije ter zagotoviti, da bo njen trg ostal konkurenčen in odprt za preostali svet; poudarja, da so potrebna mednarodna pravila in standardi za spodbujanje sodelovanja na svetovni ravni, da bi okrepili varstvo podatkov ter zagotovili varne in primerne prenose podatkov, pri tem pa v celoti upoštevali zakonodajo in standarde EU in držav članic;
L.

ker je bilo od februarja do novembra 2020 pet opozicijskih aktivistov po stalnem političnem preganjanju zaradi svojih opozicijskih dejavnosti ubitih oziroma so umrli v nejasnih okoliščinah, in sicer bloger in žrtev mučenja Dulat Agadil, njegov 17-letni sin Žanbolat Agadil, ki je bil ključna priča očetove samovoljne aretacije, Amanbike Hairola, Serik Orazov in Garifula Embergenov; ker oblasti teh smrti niso temeljito in pregledno preiskale; ker je izredno pomembno, da se odgovorne, ki so ta kazniva dejanja naročili in izvedli, privesti pred sodišče, ne sme pa se preganjati aktivistov civilne družbe in njihovih družinskih članov, ki iščejo resnico o žrtvah; ker so kazahstanske oblasti napadle najmanj 200 aktivistov, ki so se udeležili spominske slovesnosti za Dulata Agadila ali organizirali zbiranje sredstev za njegovo družino in družine drugih političnih zapornikov; ker je bilo 57 od teh aktivistov obtoženih ekstremizma, vključno z materjo treh otrok Dametkan Aspandijarovo, ki je trenutno v hišnem priporu in ji v skladu z obtožbami zaradi ekstremizma grozi do 12 let zaporne kazni zaradi zbiranja sredstev za podporo družini Dulata Agadila;
F.

ker sta bila Ali Al Arab in Ahmed Al Malili, oba bahrajnska državljana, obsojena za teroristična kazniva dejanja na množičnem sojenju, ki so ga zasenčile obtožbe glede mučenja in hudih kršitev dolžnega pravnega postopanja, s streljanjem usmrčena 27. julija 2019; ker so bahrajnske oblasti 18. februarja 2014 aretirale Mohameda Ramadana, ker naj bi skupaj s Huseinom Alijem Muso 14. februarja 2014 sodeloval v bombnem napadu v Al Dairu; ker je kasacijsko sodišče 13. julija 2020 po pritožbi ponovno potrdilo svojo končno sodbo in potrdilo smrtne kazni, izrečene Mohamedu Ramadanu in Huseinu Aliju Musi, kljub nepoštenemu sojenju z obsodbo na podlagi priznanj obtožencev, ki so jih od obtožencev domnevno pridobili z mučenjem, in rezultatom preiskave posebne preiskovalne enote o obtožbah o mučenju Muse in Ramadana; ker je posebna poročevalka OZN za zunajsodne, nagle in samovoljne usmrtitve Agnes Callamard opozorila, da bi bila obsodba in smrtna kazen Muse in Ramadana samovoljna in očitna kršitev njune pravice do življenja ter bi pomenila samovoljni uboj; ker so strokovnjaki OZN za človekove pravice pozvali Bahrajn, naj prepreči usmrtitev obeh moških; ker Mohamedu Ramadanu in Huseinu Aliju Musi grozi usmrtitev in sta izčrpala vsa pravna sredstva;
14.

se zaveda, da sta sporazum o prosti trgovini med EU in Vietnamom in sporazum o partnerstvu in sodelovanju z institucionalnega in pravnega vidika povezana, s čimer se zagotavlja, da so človekove pravice prav v središču odnosov med EU in Vietnamom; poziva pogodbenice sporazumov, naj jih izkoristijo za izboljšanje razmer na področju človekovih pravic v Vietnamu, in poudarja pomen konstruktivnega in učinkovitega dialoga o človekovih pravicah med EU in Vietnamom; glede na obseg stalnih kršitev človekovih pravic opominja vietnamsko vlado, da sporazum o partnerstvu in sodelovanju med EU in Vietnamom, ki je povezan s sporazumom o prosti trgovini med EU in Vietnamom, omogoča sprejetje ustreznih ukrepov v primeru hudih kršitev človekovih pravic, kar pomeni strožje stališče do vietnamske vlade; pozdravlja priložnost za obravnavanje vprašanj glede človekovih pravic z vietnamskim parlamentom na srečanjih skupne parlamentarne skupine za spremljanje v zvezi s sporazumom o prosti trgovini med EU in Vietnamom, pozdravlja pa tudi, da je prvo tovrstno srečanje potekalo decembra 2020;
13.

odločno podpira težnje iranskega ljudstva, ki želi živeti v svobodni, stabilni, vključujoči in demokratični državi, ki bo spoštovala državne in mednarodne obveznosti na področju človekovih pravic in temeljnih svoboščin; poziva iranske oblasti, naj poskrbijo za neodvisno in nepristransko preiskavo vseh smrti, do katerih je prišlo med temi protesti, vseh, ki so osumljeni kazenske odgovornosti za uboj protestnikov, in vseh žrtev, ki izginile pod prisilo ali so bile zunajsodno pobite; iranske oblasti še poziva, naj posmrtne ostanke žrtev ekshumirajo in vrnejo njihovim družinam, naj identificirajo in sodno preganjajo storilce, žrtvam pa ponudijo ustrezno odškodnino;
25.

meni, da je uporaba pristopov na podlagi rezultatov ključnega pomena za partnerske države EU in bistven element njihove sposobnosti, da za svoje državljane uresničijo cilje trajnostnega razvoja; vendar poudarja, da je treba upoštevati raznolikost posebnih razmer v partnerskih državah, zlasti najmanj razvitih in nestabilnih državah, in izzive zanje; poziva EU in njene države članice, naj podpirajo in uporabljajo nacionalne okvire partnerskih držav za merjenje rezultatov ter njihove sisteme za spremljanje in statistične sisteme ter v vseh fazah vključijo vse ustrezne akterje: lokalne organe, nacionalne parlamente, civilno družbo, vključno z ženskimi združenji in marginaliziranimi skupinami, ter zasebni sektor s poudarkom na malih in srednjih podjetjih; poudarja, da so naložbe v krepitev zmogljivosti lokalnih organizacij civilne družbe bistven predpogoj za učinkovito pomoč;
36.

poziva trgovce na drobno, spletne tržnice in združenja potrošnikov, naj prevzamejo večjo vlogo pri odpoklicu nevarnih proizvodov, ki so bili kupljeni na spletu ali v fizični trgovini, in sicer tako, da potrošnikom zagotovijo ustrezne in zanesljive informacije, trgovce na drobno in spletne tržnice pa poziva, naj zagotovijo, da bodo proizvodi hitro umaknjeni iz spletnih tržnic in s polic ter odpoklicani od potrošnikov; poziva Komisijo in države članice, naj od spletnih tržnic zahtevajo, da vzpostavijo učinkovite mehanizme, s katerimi bodo lahko dosegle svoje uporabnike, kupce in prodajalce, in sicer posameznike ali podjetja, in jih kar najhitreje obvestile, kadar je potreben odpoklic; poziva Komisijo, naj oceni, kako lahko nova tehnologija in algoritmi izboljšajo učinkovitost tega procesa, in naj zagotovi, da bo doseženo večje število prizadetih potrošnikov;
24.

poudarja, da visokokakovostni izobraževalni sistemi zagotavljajo temelje za globalno konkurenčnost EU, in opozarja, da so za dobro delujoče sisteme izobraževanja in usposabljanja potrebne visoke ravni javnih naložb; v zvezi s tem poudarja, da ambiciozne politike brez ustreznega financiranja niso verodostojne; globoko obžaluje, da so med programi, za katere so bila v političnem dogovoru o naslednjem večletnem finančnem okviru, ki je bil dosežen na julijskem zasedanju Evropskega sveta, zmanjšana proračunska sredstva, še posebej programi, ki podpirajo politike izobraževanja in usposabljanja, zlasti Erasmus+, Obzorje Evropa in Evropski socialni sklad plus; ponovno poziva, naj se proračun za program Erasmus+ potroji v primerjavi z njegovim proračunom v večletnem finančnem okviru za obdobje 2014–2020; poziva države članice, naj ambiciozno uporabijo sredstva, ki so na voljo v okviru načrta za okrevanje gospodarstva, za spodbujanje naložb v izobraževanje; spodbuja države članice, naj občutno povečajo javno porabo za izobraževanje;
2.

ponovno izraža polno podporo suverenosti in ozemeljski celovitosti Gruzije znotraj njenih mednarodno priznanih meja ter zavezo, da bo še naprej prispeval k mirnemu reševanju konflikta med Rusijo in Gruzijo, tudi prek posebnega predstavnika EU za Južni Kavkaz in za krizo v Gruziji, sopredsedovanja mednarodnim razpravam v Ženevi, ukrepov nadzorne misije Evropske unije (EUMM) ter politike nepriznavanja in angažiranja; odločno obsoja nezakonito zasedbo gruzijskih regij Abhazije in Chinvalija/Južne Osetije s strani Ruske federacije ter nezakonito postavljanje žičnih ograj in drugih umetnih ovir („zamejevanje“) vzdolž upravne razmejitvene črte, ki jo izvajajo ruski in de facto južnoosetski varnostni akterji, in poudarja, da je treba te kršitve mednarodnega prava ustaviti; poziva de facto oblasti v Abhaziji in Chinvaliju/Južni Osetiji, naj nemudoma ponovno odprejo zaprte prehode ter naj prenehajo preprečevati delo in omejevati mandat EUMM in prosto gibanje v teh regijah; poziva podpredsednika Komisije/visokega predstavnika Unije za zunanje zadeve in varnostno politiko ter države članice, naj to ravnanje obsodijo; poudarja, da pridružitveni sporazum zajema celotno ozemlje Gruzije, vključno z njenimi zasedenimi regijami, njegov cilj pa je koristiti vsem prebivalcem; poziva Rusko federacijo, naj izpolni svoje obveznosti iz sporazuma o premirju z dne 12. avgusta 2008, ki ga je dosegla EU, zlasti naj umakne vse svoje vojaške sile z zasedenih ozemelj Gruzije in nadzorni misiji Evropske unije omogoči neoviran dostop do celotnega ozemlja Gruzije; v zvezi s tem poziva Evropsko službo za zunanje delovanje, naj posreduje jasne informacije o tem, katerih določb Ruska federacija še vedno ni izpolnila; poziva Komisijo in Evropsko službo za zunanje delovanje, naj si bolj prizadevata za mirno rešitev konflikta, tudi prek nadzorne misije EU in posebnega predstavnika EU za Južni Kavkaz in za krizo v Gruziji, in naj še naprej podpirata sveženj gruzijskega parlamenta z naslovom „Korak za boljšo prihodnost“ ter medosebne stike in ukrepe za poglabljanje zaupanja; pozdravlja prizadevanja gruzijskih oblasti za dobre sosedske odnose in konstruktivno sodelovanje med državami Južnega Kavkaza;
71.

je zaskrbljen zaradi številnih nedoslednosti v zakonodaji Unije glede obstojnih, bioakumulativnih in strupenih snovi ter zelo obstojnih in zelo bioakumulativnih snovi, ugotovljenih pri preverjanju ustreznosti; poziva Komisijo, naj na podlagi ocen učinka in strokovnega znanja ter znotraj vzpostavljenih okvirov pripravi jasen akcijski načrt in po potrebi zakonodajne predloge o tem, kako obravnavati vse obstojne, bioakumulativne in strupene ter zelo obstojne in zelo bioakumulativne ter obstojne in mobilne snovi, pri čemer naj upošteva vse ustrezne predpise in okoljske medije;
17.

opozarja, da nasilje na vzhodu Demokratične republike Kongo nadaljujejo oborožene domače in tuje uporniške skupine, ki se financirajo s trgovino z minerali in se zanjo borijo; poudarja, da je treba privesti pred sodišče podjetja, posameznike ter državne in z državo povezane akterje, ki prispevajo k tem kaznivim dejanjem; pozdravlja, da se začetek veljavnosti uredbe o konfliktnih mineralih v EU načrtuje za januar 2021, saj je to eden od številnih ukrepov, ki jih mednarodna skupnost potrebuje za rešitev tega globoko zakoreninjenega problema; poudarja, da so potrebni nadaljnji ukrepi v zvezi z obvezno potrebno skrbnostjo in odgovornim ravnanjem podjetij, ki poslujejo na konfliktnih območjih;
36.

poudarja, da je treba obravnavati izzive, ki jih prinašajo te nove tehnologije, kot so zagotavljanje trajnostnih poslovnih modelov, ki so interoperabilni prek meja, in enakih konkurenčnih pogojev glede regulacije in nadzora, ter kibernetske varnosti; poudarja, da so finančne institucije v skladu s pravom EU odgovorne zagotoviti varstvo podatkov strank in njihovo varnost; ugotavlja tudi, da je bančni sektor vse bolj odvisen od računalništva v oblaku, in poziva Komisijo, naj se odzove na skupno mnenje evropskih nadzornih organov, da je treba izboljšati zakonodajo v finančnem sektorju EU v zvezi z zahtevami glede upravljanja tveganja, povezanega z IKT; ponovno poudarja, da lahko uravnotežen zakonodajni okvir in pravna varnost izboljšata okolje, ki je dovzetno za inovacije, ne da bi ogrozili finančno stabilnost;
A.

ker Evropska unija in njene države članice že vrsto let podpirajo venezuelsko prebivalstvo in skupnosti, ki sprejemajo begunce; ker sta Evropska unija in španska vlada 26. maja 2020 ob podpori Urada visokega komisarja OZN za begunce in Mednarodne organizacije za migracije sklicali mednarodno donatorsko konferenco v znak solidarnosti z venezuelskimi begunci in migranti; ker so mednarodni donatorji obljubili skupaj 2,544 milijarde EUR, pri čemer pa je le 595 milijonov EUR neposrednih nepovratnih sredstev, preostali znesek pa bodo zagotovili zgolj v obliki pogojnih posojil; ker so nekateri posojilojemalci na konferenci izrazili zaskrbljenost, ker so se pri pridobivanju posojil soočali z birokratskimi ovirami in kompleksnimi predpisi; ker bo 595 milijonov EUR neposrednih povratnih sredstev komajda dovolj za odpravljanje letnih posledic te krize brez primere v sosednjih državah Venezuele; ker mora mednarodna skupnost poleg humanitarne pomoči in pomoči v okviru dolgoročnejšega sodelovanja poiskati inovativne rešitve, da bi sprostila druge potencialne finančne vire, s katerimi bi venezuelskim prebivalcem pomagala zadostiti njihovim nujnim potrebam;
ac.

naj zagotovi letom primerno, na dokazih temelječo celovito spolno vzgojo in vzgojo o odnosih za deklice in dečke v šolah, da bi otrokom in mladim omogočili osvojitev natančnega znanja, sposobnosti in spretnosti, ki jih potrebujejo za varna, zdrava in spoštljiva razmerja; naj opozori, da mora takšno izobraževanje temeljiti na spoštovanju človekovih pravic ter enakosti spolov in raznolikosti; naj prizna, da bi morala taka vzgoja vključevati teme, kot so spolna usmerjenost in spolna identiteta, spolno izražanje, spolne norme, odnosi in pozitivne privolitve, preprečevanje spolnega nasilja in nasilja na podlagi spola ter škodljive prakse, kot so navezovanje stikov za spolne namene in pohabljanje ženskih spolnih organov, preprečevanje spolno prenosljivih okužb, HIV in nenamerna nosečnost, ter zagotoviti informacije o dostopu do spolnega in reproduktivnega zdravstvenega varstva, vključno z načrtovanjem družine, kontracepcijskimi metodami ter varnim in zakonitim splavom;
35.

je prepričan, da je preglednost bistvena komponenta pravne države in jo je treba spoštovati v celotnem zakonodajnem postopku, saj vpliva na dejansko uresničevanje volilne pravice in pravice do kandidiranja na volitvah, pa tudi drugih pravic (npr. svoboda izražanja, svoboda govora in svoboda prejemanja informacij);meni, da aktivno državljanstvo zahteva javni nadzor, pregled in oceno postopka in možnost za izpodbijanje izida; poudarja, da bi to pripomoglo k temu, da bi bili državljani vedno bolj seznanjeni z osnovnimi pojmi zakonodajnega postopka in bi v večji meri sodelovali v demokratičnem življenju v Uniji;